**Ministru kabineta noteikumu projekta „Grozījumi ministru kabineta 2012. gada 28. augusta noteikumos Nr. 599 “Sabiedriskā transporta pakalpojumu sniegšanas un izmantošanas kārtība”” sākotnējās ietekmes novērtējuma ziņojums (anotācija)**

|  |
| --- |
|  **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks  | Nav attiecināms atbilstoši Ministru kabineta 2009. gada 15. decembra instrukcijas Nr. 19 “Tiesību akta projekta sākotnējās ietekmes izvērtēšanas kārtība” 5.1 punktam. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Satiksmes ministrijas, VSIA “Autotransporta direkcija” un AS “Pasažieru vilciens” iniciatīva. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība  | Ministru kabineta grozījumu projekts “Grozījumi Ministru kabineta 2012. gada 28. augusta noteikumos Nr. 599 „Sabiedriskā transporta pakalpojumu sniegšanas un izmantošanas kārtība”” (turpmāk – Grozījumu projekts) ir izstrādāts, lai ieviestu Sabiedriskā transporta pakalpojumu likuma grozījumus (Nr.687/Lp13) 8.1 pantā noteikto attiecībā uz komerciālo maršrutu (reisu) izpildes nosacījumus. Grozījumu projekts paredz noteikt:1. prasības attiecībā uz pakalpojumu sniegšanai komerciālajos maršrutos (reisos) izmantojamo transportlīdzekļu vecumu un aprīkojumu, pakalpojuma sniegšanu komerciālajā maršrutā (reisā);
2. prasības attiecībā uz biļešu tirdzniecību komerciālajos maršrutos (reisos);
3. maršruta atļaujas saņemšanai iesniedzamā pieteikuma formu un tajā sniedzamās informācijas apjomu.

Papildus Grozījumu projekts paredz precizēt:1. bagāžas pārvadāšanas izmērus, bagāžai, kura tiek pārvadātā dzelzceļa pārvadājumos;
2. pieteikšanos laiku, kādā cilvēki ar invaliditāti var pieteikt pielāgotos transportlīdzekļus;
3. MK noteikumu 13.12. apakšpunktu, precizējot kārtību attiecībā uz videonovērošanas veikšanu dzelzceļa pārvadājumos.

Grozījumu projekts paredz precizēt šobrīd spēkā esošos Ministru kabineta 2012. gada 28. augusta noteikumus Nr. 599 “Sabiedriskā transporta pakalpojumu sniegšanas un izmantošanas kārtība” (turpmāk – MK Nr. 599). MK Nr. 599 13.12. apakšpunkts paredz, ka pārvadātājam jānodrošina, lai sabiedriskā transportlīdzekļa salonā būtu uzstādītas videonovērošanas kameras ar sinhrono audioierakstu transportlīdzekļa tirdzniecības zonas videonovērošanai. Vilcienos biļešu tirdzniecību nodrošina konduktori, nevis vilciena vadītājs un biļešu tirdzniecība notiek pa visu vagonu, šī iemesla dēļ tehniski nav iespējams izpildīt minēto prasību. Noteikumu projekts paredz papildināt 13.12. apakšpunktu ar izņēmuma gadījumu, kas attiecas uz konduktora kontroliera darbu.MK Nr. 599 59. punkts noteic, ka pasažieriem ir tiesības sabiedriskajā transportlīdzekļa salonā bez maksas pārvadāt bagāžu, kas ir viegli pārnēsājam un kuras izmērs (garums, platums, augstums) nepārsniedz 40 x 40 x 20 cm, bet svars – 8 kg. Bagāžu novieto tai paredzētajā vietā (bagāžas plauktā), ja attiecīgā modeļa transportlīdzeklī izgatavotājrūpnīca šādu vietu ir paredzējusi, vai vietā zem priekšā esošā sēdekļa. Ņemot vērā dzelzceļa pārvadājumu specifiku, Noteikumu projekts noteic precizēt 59. punktu, izdalot atsevišķi pasažieru vilcienu vagonus, nosakot tiem dzelzceļa pārvadājumiem atbilstošu bagāžu izmēru regulējumu, ievērojot līdzšinējās prasības vilcienu pasažieru bez maksas pārvadājamās bagāžas izmēram un svaram, kas noteiktas starp AS “Pasažieru vilciens” un SIA “Autotransporta direkcija” noslēgtajā pasažieru pārvadājumu pasūtījuma līgumā, nosakot, ka pasažieru vilciena vagonā pasažieriem ir tiesības bez maksas pārvadāt bagāžu, kas ir viegli pārnēsājama un kuras izmēri (garums, platums, augstums) nepārsniedz 60 x 40 x 20 cm, bet svars – 20 kg. MK Nr. 599 59. punkta redakciju nepieciešams precizēt, lai nepasliktinātu pasažieru pārvadājumu pasūtījuma līgumā noteiktos kritērijus un vilcienu pasažieru tiesības.**Par pielāgotā transportlīdzekļa pasūtījumu.** Personu ar invaliditāti tiesības transporta jomā nosaka starptautisko tiesību normas. Attiecībā uz konkrēto izteikumu jāuzsver 2006. gada 13. decembra ANO Konvencijas par invalīdu tiesībām 9. panta pirmajā daļā noteiktais par konvencijas dalībvalstu pienākumu veikt atbilstošus pasākumus, lai personas ar invaliditāti varētu dzīvot neatkarīgi un pilnvērtīgi piedalīties visās dzīves jomās un vienlīdzīgi ar citiem nodrošināt personām ar invaliditāti pieeju fiziskajai videi, transportam, informācijai un sakariem, tostarp informācijas un sakaru tehnoloģijām un sistēmām, un citiem objektiem un pakalpojumiem, kas ir atvērti vai ko sniedz sabiedrībai gan pilsētās, gan lauku rajonos. Šiem pasākumiem, kas ietver pieejamībai traucējošu šķēršļu un barjeru identificēšanu un likvidēšanu, cita starpā jāattiecas uz transportu. Saskaņā ar Sabiedriskā transporta pakalpojumu likuma 1. panta 2.punktu. 2. pantu, 6. panta trešo daļu šī likuma mērķis ir nodrošināt iedzīvotājiem pieejamus sabiedriskā transporta pakalpojumus un tie ir organizējami tā, lai tiktu nodrošināti valsts un pašvaldības garantēti noteiktas kvalitātes un apjoma sabiedriskā transporta pakalpojumi, kas būtu pieejami ikvienam sabiedrības loceklim, tai skaitā valsts noteiktām pasažieru kategorijām ar atvieglotiem nosacījumiem, kā arī tie būtu pielāgoti valsts noteiktām pasažieru kategorijām ar īpašām vajadzībām. Eiropas Parlamenta un Padomes 2011.gada 16.februāra Regulas Nr.181/2011 par autobusu pasažieru tiesībām[[1]](#footnote-1) 14.panta 2.punkta a)apakšpunktā ir noteikts, ka palīdzība personām ar invaliditāti jāsniedz, ja tā ir pieteikta 36 stundas pirms*.* Tādejādi, lai tiktu salāgoti ārējos normatīvajos aktos paredzētie palīdzības, tostarp, pielāgoto transportlīdzekļu pasūtīšanas termiņi, nodrošinot cilvēkiem ar invaliditāti pieejamākus sabiedriskā transporta pakalpojumus, tiek precizēts, sākotnēji MK noteikumos paredzētais pieteikuma termiņš, samazinot to līdz 36 stundām. **Par komerciālajiem maršrutiem (reisiem).**Sabiedriskā transporta pakalpojumu likuma (turpmāk- STPL) 8.1 panta sestā daļa paredz, ka Ministru kabinetam ir jānosaka: 1) prasības attiecībā uz pakalpojumu sniegšanai komerciālajos maršrutos (reisos) izmantojamo transportlīdzekļu vecumu un aprīkojumu, pakalpojuma sniegšanu komerciālajā maršrutā (reisā) un biļešu tirdzniecību un 2) Autotransporta direkcijā maršruta atļaujas saņemšanai iesniedzamā pieteikuma formu un tajā sniedzamās informācijas apjomu. **Par transportlīdzekļu vecumu un aprīkojumu.**2019.gada 4.jūnijā tika izskatīts Informatīvs ziņojums “Par reģionālās nozīmes sabiedriskā transporta pakalpojumu attīstību 2021.-2030.gadam” (Ministru kabineta protokola 28.punkts), kurā tika noteikts, ka 2021.gadā reģionālās nozīmes autobusu maršrutus, kas ir paralēli vilcieniem Pierīgā un posmā Rīga - Daugavpils un ar kuriem pēc būtības tiek apkalpotas tās pašas apdzīvotās vietas, paredzēts saglabāt, bet bez valsts dotācijām. Līdz ar to autobusu maršruti savienojumos Rīga–Ogre, Rīga – Salaspils, Rīga-Jelgava, Rīga- Olaine, Rīga- Jaunķemeri, Rīga- Sloka, Rīga-Sigulda, Rīga-Daugavpils tiks apkalpoti uz komerciāliem principiem, taču to skaits varētu palielināties, ņemot vērā pieejamos valsts budžeta līdzekļus. Potenciāli tiek paredzēts, ka komerciālie/valsts nedotētie maršruti varētu tiks veidoti Rīgas savienojumos ar Rēzekni, Liepāju, Ventspili un Bausku.Paredzēts, ka pārvadātāji iegūs tiesības sniegt sabiedriskā transporta pakalpojumus ar autobusiem uz komerciāliem principiem uz trīs gadiem. Ar šo pakalpojumu sniegšanu saistītie zaudējumi un izdevumi būs pārvadātāja pašrisks un tie no valsts vai pašvaldību budžeta netiks kompensēti, taču pārvadātāji būs tiesīgi paši noteikt biļešu cenu, lojalitātes programmas un cita veida atlaides. Pakalpojuma sniegšanas un transportlīdzekļu kvalitātes prasības uz komerciāliem principiem apkalpojamajos maršrutos nosakāmas līdzīgas kā maršrutos, kas savieno republikas nozīmes pilsētas savstarpēji vai republikas nozīmes pilsētas ar reģionālās nozīmes attīstības centriem (A kategorijas savienojumi). **A kategorijas** savienojumi ir maršruti, kas savieno valstspilsētas savstarpēji vai valstspilsētas ar reģionālās nozīmes attīstības centriem pa taisnāko ceļu. Šie maršruti papildus ir iedalāmi ātrgaitas savienojumos (ekspreša pakalpojumi) un pamatlaika savienojumos. Ātrgaitas pakalpojumiem ir ievērojami mazāks pieturvietu skaits, lielāks vidējais kustības ātrums un attiecīgi īsāks maršruta izpildes laiks. Ātrgaitas savienojumi pamatā ir paredzēti maršrutos, kas savieno Rīgu ar republikas pilsētām un Rīgu ar citām pilsētām ar ievērojamu pasažieru skaitu. A kategorijas maršrutu piemēri: Rīga–Liepāja, Daugavpils–Rēzekne, Valmiera–Madona. A kategorijas savienojumos ir noteiktas sekojošas obligātas prasības autobusiem un to aprīkojumiem:1. autobusu vecums K1[[2]](#footnote-2)kategorijas autobusiem =< 8 gadi, K2[[3]](#footnote-3) kategorijas autobusiem=<12 gadi.2. informācijas paziņošana par pieturvietām ir jāpaziņo audiālā un vizuālā formātā;3. elektroniskā maršruta zīme;4.bezskaidras naudas norēķini.Papildus specifiskas prasības A kategorijas maršrutos ir noteiktas saistībā ar obligāto videonovērošanas veikšanu, datu sniegšanu, bezvada internetu. Ņemot vērā minēto ar Grozījumu projektu tiek paredzēts noteikt, ka komerciālajos maršrutos (reisos) izmantojamo M1 kategorijas autobusu vecums katrā maršrut atļaujas gadā nevar pārsniegt 8 gadus, savukārt M2 kategorijas autobusu vecums nevar pārsniegt divpadsmit gadus. Vienlaikus tiek paredzēts, ka autobusā informācija par pieturvietām ir jāpaziņo audiālā un vizuālā formātā un, ka autobusos pasažierim jābūt iespējas norēķināties par braucienu ar bezskaidras naudas norēķiniem. **Par biļešu tirdzniecību.** Komerciālajos maršrutos (reisos) biļeti pasažierim pārdod saskaņā ar pārvadātāja apstiprinātiem tarifiem, pārvadātājs ir administratīvi un ekonomiski neatkarīgs, nosakot pakalpojuma tarifu. Pārvadātājs komerciālajos maršrutos (reisos) būs tiesīgs noteikt lojalitātes programmas, atlaides un citus speciālos piedāvājumus. Vienlaikus tiek paredzēts, ka autobusos pasažieriem ir jābūt iespējai iegādāties biļeti (samaksāt par braucienu), izmantojot bezskaidras naudas norēķinus. Uz nepieciešamību stimulēt bezskaidras naudas norēķinus noradīja arī iedzīvotāji. VSIA “Autotransporta direkcija: veica iedzīvotāju aptauju, kuras rezultātā iedzīvotāji norādīja arī uz nepieciešamību ieviest biļešu iegādes alternatīvas, piemēram, ieviest mēneša biļetes un bezskaidras naudas norēķinu iespējas. 61% Saldus novada, 59% Ādažu un Madonas novada, 58% Priekules novada, 56% Ogres novada, 54% Rēzeknes novada, 50% Ludzas novada un 44% Pļaviņu novada respondentu vēlētos autobusos redzēt iespēju maksāt ar bankas karti.**Par prasībām pakalpojuma sniegšanai.** Ar Grozījumu projektu tiek noteiktas sekojošas prasības pakalpojumu sniegšanai:* pakalpojumu sniegšanas regularitāti, intensitāti un precizitāti saskaņā ar apstiprināto autobusu kustības sarakstu. Atkāpšanos no kustības sarakstā noteiktās precizitātes ir pieļaujama, ja pakalpojuma izpildi ietekmē ceļa stāvoklis, sastrēgumi vai citi no pārvadātāja neatkarīgi apstākļi;
* pasažieru apmaiņu autobusu kustībās sarakstā norādītajās maršrutu apkalpes vietās, t.i., autoostās, pieturās un vietās, kurās atļauta autobusu apmaiņa.
* valstspilsētu teritorijā ienākošajos reisos autobusu kustības sarakstā iekļautās pieturas izmantošanu tikai pasažieru izlaišanai, izbraucošajos reisos – tikai pasažieru uzņemšanai. Prasība tiek noteikta, lai pakalpojumu sniedzēji komerciālajos maršrutos (reisos) nekonkurētu ar pārvadātājiem pilsētas nozīmes maršrutos. Turklāt ikvienas pieturas, kas atrodas valstspilsētu teritorijā, iekļaušana reģionālās nozīmes autobusu kustības sarakstos ir atļauta tikai pēc saskaņojuma saņemšanas no valstspislētām.
* stāvvietu izmantošanu tikai autobusos, kuri tiek izmantoti maršrutos (reisos), kuru kopgarums nepārsniedz 60 km. Stāvvietu izmantošanas ierobežojumu pamatā ir gan pasažieru drošības apsvērumi, gan to komforta apsvērumi. Turklāt tas vien, ka ražotājs autobusa specifikācijā ir paredzējis stāvvietas izmantošanas iespēju, vēl nenozīmē, ka pasūtītājam tās izmantošana ir jāpieļauj. Tādejādi tika noteikts, ka stāvvietas ir atļauts izmantot tikai reisos, kuru kopgarums nepārsniedz 60 (sešdesmit) km. Maršruti ar kopgarumu virs 60 km pārsvarā tiek izpildīti uz ceļiem un šosejām, kurās atļautais ātrums ir 90-100 km/h. Tas nozīmē, ka šajos maršrutos satiksmes dalībnieki ir pakļauti lielākam riskam iekļūt satiksmes negadījumos. Cilvēku (pasažieru)drošība ir viens no būtiskākajiem faktoriem. Tas ir norādīts arī Ministru kabineta 2017.gada 4.aprīļa rīkojumā Nr.180 *“Par Ceļu satiksmes drošības plānu 2017.-2020. gadam”.* Ir jāatzīmē, ka saskaņā ar statistiku ceļu satiksmes negadījumi, kuros ir iesaistīts sabiedriskais transports, kopumā pēdējos gados samazinās, tomēr joprojām saglabājas pietiekami augsts, tā piemēram 2019.gada 6 mēnešos tas sastādīja 4% no kopējā negadījumu skaita un tie bija 388 gadījumi.
 |
| 3. | Projekta izstrādē iesaistītās institūcijas un publiskas personas kapitālsabiedrības | Satiksmes ministrija, VSIA “Autotransporta direkcija”.  |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Vilciena pasažieri, biļešu konduktori kontrolieri, biļešu kasieri, pārvadātāji.  |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. |  Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
|   **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | 2020.gada 30.decembrī ir stājies spēkā likums “Grozījumi Sabiedriskā transporta pakalpojumu likumā” (687/lp13), kurā ietverti grozījumi, noteic, ka Ministru kabinets nosaka:1. prasības attiecībā uz pakalpojumu sniegšanai komerciālajos maršrutos (reisos) izmantojamo transportlīdzekļu vecumu un aprīkojumu, pakalpojuma sniegšanu komerciālajā maršrutā (reisā);2. prasības attiecībā uz biļešu tirdzniecību komerciālajos maršrutos (reisos);3. maršruta atļaujas saņemšanai iesniedzamā pieteikuma formu un tajā sniedzamās informācijas apjomu. |
| 2. | Atbildīgā institūcija | Satiksmes ministrija. |
| 3. | Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Eiropas Parlamenta un Padomes 2011.gada 16.februāra Regula (EK) Nr. [181/2011](http://eur-lex.europa.eu/eli/reg/2011/181?locale=LV) par autobusu pasažieru tiesībām un par grozījumiem Regulā (EK) Nr.[2006/2004](http://eur-lex.europa.eu/eli/reg/2004/2006?locale=LV). |
| 2. | Citas starptautiskās saistības | Projekts šo jomu neskar. |
| 3. | Cita informācija | Nav. |
| **1.tabulaTiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Eiropas Parlamenta un Padomes 2011.gada 16.februāra Regula (EK) Nr. 181/2011 par autobusu pasažieru tiesībām un par grozījumiem Regulā (EK) Nr.2006/2004. (publicēta “Eiropas Savienības Oficiālajā Vēstnesī” OV L 55, 28.2.2011.). |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji. Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības. Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Regulas 14.panta 2.punkts | Noteikumu projekta 4.punkts. | Tiesību norma ieviesta pilnībā | Projekts stingrākas prasības neparedz |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas?Kādēļ? | Nav attiecināms  |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Nav attiecināms.  |
| Cita informācija | Nav |
| **2.tabulaAr tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.Pasākumi šo saistību izpildei** |
| Projekts šo jomu neskar. |
|  **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu. | Atbilstoši Ministru kabineta 2009. gada 25. augusta noteikumiem Nr. 970 „Sabiedrības līdzdalības kārtība attīstības plānošanas procesā” 7.4.1apakšpunktam sabiedrībai tika dota iespēja rakstiski sniegt viedokli par likumprojektu tā izstrādes stadijā. |
| 2. | Sabiedrības līdzdalība projekta izstrādē. | Ministru kabineta noteikumu projekts un tā sākotnējās ietekmes novērtējuma ziņojums (anotācija) 2021. gada \_\_\_. martā tika ievietots tīmekļa vietnē:  |
| 3. | Sabiedrības līdzdalības rezultāti. | Ja sabiedrības līdzdalības laikā tiks saņemti priekšlikumi, nepieciešamības gadījumā projekts tiks precizēts. |
| 4. | Cita informācija. | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas. | AS “Pasažieru vilciens”, SIA “Autotransporta direkcija”. |
| 2. | Projekta izpildes ietekme uz pār­valdes funkcijām un institucionālo struktūru.Jaunu institūciju izveide, esošu institūciju likvidācija vai reorga­nizācija, to ietekme uz institūcijas cilvēkresursiem. | Saistībā ar Grozījumu projekta izpildi nav nepieciešams veidot jaunas institūcijas, likvidēt vai reorganizēt esošās. |
| 3. | Cita informācija. | Nav. |

Satiksmes ministrs T. Linkaits

Vīza: valsts sekretāre I. Stepanova

1. Publicēta “Eiropas Savienības Oficiālajā Vēstnesī” OV L 55, 28.2.2011. [↑](#footnote-ref-1)
2. ar apzīmējumu „K1 kategorijas autobusi” tiek apzīmēti autobusi ar ietilpību no 12 līdz 24 (ieskaitot) pastāvīgām braukšanas virzienā novietotām pasažieru sēdvietām. [↑](#footnote-ref-2)
3. ar apzīmējumu „K2 kategorijas autobusi” tiek apzīmēti autobusi ar ietilpību no 25 pastāvīgām braukšanas virzienā novietotām pasažieru sēdvietām. [↑](#footnote-ref-3)